open-index/open-wikipedia-markdown huggingface dataset:
Լենինի հուշարձան (Մոսկվա, Լուժնիկի)

**Վլադիմիր Լենինի հուշարձան Լուժնիկիում** (), հուշարձան Մոսկվայում, «Լուժնիկի» մարզադաշտի կենտրոնական մուտքի առջևի հրապարակում։ Նվիրված է ռուս հեղափոխական գործիչ, բոլշևիկ, Հոկտեմբերյան հեղափոխության առաջնորդ Վլադիմիր Լենինին։ Տեղադրվել է 1960 թվականին։ Հուշարձանի հեղինակներն են քանդակագործ Մատվեյ Մանիզերը և ճարտարապետ Իգոր Ռոժինը։ Հուշարձանն ունի մշակութային ժառանգության հայտնաբերված օբյեկտի կարգավիճակ։

## Պատմություն
1940 թվականին քանդակագործ Մատվեյ Մանիզերի նախագծով կառուցվել է Վ. Ի. Լենինի հուշարձանը Ուլյանովսկում։ Այս արձանի տարբերակը քանդակագործը պատրաստել է 1958 թվականին Բրյուսելի Համաշխարհային ցուցահանդեսի խորհրդային տաղավարի կենտրոնական ցուցասրահի համար, ինչի համար պարգևատրվել է պատվավոր դիպլոմով։ Ցուցահանդեսի ավարտից հետո Համամիութենական առևտրային պալատը Մոսխորհրդի գործադիր կոմիտեի խնդրանքով այդ քանդակը փոխանցել է Մոսկվային։ Արձանը տեղադրվել է պատվանդանի վրա՝ «Լուժնիկի» մարզադաշտի (այն ժամանակ՝ Վ. Ի. Լենինի անվան կենտրոնական մարզադաշտ) կենտրոնական մուտքի առջև։ Հուշարձանի հանդիսավոր բացումը տեղի է ունեցել 1960 թվականի ապրիլի 22-ին՝  Վ. Լենինի ծննդյան 90-ամյակի օրը։

## Նկարագրություն
Լենինի ութմետրանոց բրոնզե արձանը տեղադրված է մոխրագույն ողորկ գրանիտից պատրաստված աստիճանավոր պատվանդանի վրա։ Լենինը կանգնած է չծածկված գլխով, ուսերին գցած վերարկուով։ Վերարկուի փեշերը կարծես ծածանվում են քամու տակ՝ առաջացնելոով ծալքեր։ Լենինի հայացքն ուղղված է դեպի հեռուն։

## Ծանոթագրություններ

Կատեգորիա:1960 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Դոնի ջրվեժներ

**Դոնի ջրվեժներ** (, նաև կոչվել է *Վոլչենսկի ջրվեժներ*), ջրային օբյեկտներ, որոնք գտնվում են Ռոստովի մարզի Ուգլերոդովսկի ավանում։ Ջրվեժներից մեկը կոչվում է «Հյուսքեր», մյուսը՝ «Երկու արցունք»։ Ջրվեժներ կան նաև նախկին Զամչալովսկու քարհանքի տարածքում։

## Պատմություն
Ռոստովի մարզի տարածքում կան մի քանի Դոնյան ջրվեժներ Ուգլերոդովսկի գյուղի մոտակայքում, որոնք բոլորը գտնվում են նախկին Զամչալովսկի քարհանքի տարածքում։ «Հյուսքեր» ջրվեժը գտնվում է կիրճի արևելյան կողմում, հակառակ կողմում «Երկու արցունքներ» ջրվեժն է, որի բարձրությունը հասնում է 10 մետրի։ Մի ջրային աղբյուրից ջուրը սահուն կերպով հոսում է, մյուսից մեծ բարձրությունից թափվում է քարերի շերտերին, որոնց վրա տարիներ շարունակ հետքեր է թողել։

Վոլչենսկի վարչական համայնքի ղեկավարը ցանկություն է  հայտնել, որ ժամանակի ընթացքում Դոնի ջրվեժները կարող են բնական հուշարձանի կարգավիճակ ստանալ, և տեղայնքը կկարողանա դառնալ Ռոստովի մարզի զբոսաշրջային վայրերից։ 2017 թվականի դրությամբ այս վայրում հատուկ էքսկուրսիաներ չեն կազմակերպվել։

## Ծանոթագրություններ

Կատեգորիա:Ռոստովի մարզի տեսարժան վայրեր
Լեսլի Այվազյան

**Լեսլի Այվազյան** (, ), հայազգի դրամատուրգ, դերասանուհի։ Կոլումբիայի համալսարանի պրոֆեսորի օգնական։

## Կենսագրություն
Ավարտել է Վերմոնտի համալսարանը։ Հանդես է եկել գեղարվեստական, հեռուստատեսային ֆիլմերում և թատերական ներկայացումներում։ Տարբեր հեռուստաընկերություններ, կինոստուդիաներ բեմադրել են նրա պիեսները։

## Պիեսներ
**Deaf Day*
**Lovely Day*
**Mama Drama*
**Nine Armenians* («9 հայեր»)
**Plan Day*
**Singer's Boy*
**Twenty Four Years*
**Make Me*
**Lost in Yonkers*
**A Naked Girl on the Appian Way*
**High Dive*
*«15/15»

## Մրցանակներ
* «Ամեն երեք րոպեն» կարճամետրաժ ֆիլմ` Թելիի մրցանակ
* «Ինը հայեր» պիես` Ջոն Գասների «Լավագույն պիես»
* Քեննեդի կենտրնի միջազգային դրամատուրգիայի մրցանակ
* Սյուզան Սմիթի միջազգային դրամատուրգիայի մրցանակ
* «Անահիտ» մրցանակ, 1996

## Գրականություն
* Հայուհիներ. հանրագիտարան 2 հատորով. Եր.: Ամարաս, 2011, Հ II/ էջ 22 ISBN 978-99930-1-133-0:

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի կանայք
Կատեգորիա:Ամերիկահայ գրողներ
Կատեգորիա:Ամերիկահայ դերասանուհիներ
Կատեգորիա:Ամերիկացի դրամատուրգներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Կոլումբիայի համալսարանի դասախոսներ
Սեզոնաբանվորը

**«Սեզոնաբանվորը» քանդակ** (), քանդակ Մոսկվայում։ Հեղինակն է քանդակագործ Իվան Շադրը (1928-1929, մարմար)։ Նվիրված է սեզոնային բանվորներին, որոնք ձմռանը գալիս են քաղաք գումար վաստակելու։ Տեղադրվել է 1930 թվականին, Լերմոնտովի հրապարակի պուրակում։ Ունի մշակութային ժառանգության դաշնային նշանակության օբյեկտի կարգավիճակ։

## Նկարագրություն
Քանդակը պատկերում է խոր մտածմունքի մեջ նստած ծեր բանվորի։ Նրա հագին բանվորական գոգնոց է և ծանր կոշիկներ, շապկի թևքերը քշտած են մինչև արմունկենրը։ Քանդակագործը պատկերել է ոչ թե պարզապես մշակի, այլ հոգեպես օժտված մարդու, փիլիսոփայի։ Սա նոր խորհրդային ժամանակների բանվոր է` ուժեղ, կամային։ Արվեստաբան Ալեքսեյ Զոտովը գրել է. «*Որքան ներքին արժանապատվություն և վստահություն է արտահայտված այս մշակի մեջ, որը գիտակցում է իր աշխատանքի բարձր հանրային նշանակությունը*»։

Այս քանդակին Իվան Շադրը հաղորդել է իր հոր` տաղանդավոր ատաղձագործի հատկանիշները։ Կա նաև առասպել, համաձայն որի` նախատիպը եղել է իսկական բանվոր, որը ձմռանը որդու հետ Մոսկվա էր ժամանել գումար վաստակելու։ Որդին անսպասելիորեն մահացել է, և բանվորի վշտացած վիճակն անդրադարձել է քանդակի վրա։

## Պատմություն
Հուշարձանի տեղադրման վայրն ընտրվել է ոչ պատահականորեն։ 1920-ական թվականների վերջին Լերմոնտովի հրապարակում գործել է աշխատանքի բորսա, որտեղ գործ էին փնտրում այլոց թվում նաև սեզոնաբանվորները։

1948 թվականին «Սեզոնաբանվորը» քանդակ ձուլվել է բրոնզից Տրետյակովյան պատկերասրահի համար։ 1976 թվականին քանդակագործի հայրենիքում` Շադրինսկ քաղաքում, Շադրի հրապարակում, տեղադրվել է ճարտարապետական-քանդակագործական հորինվածք (քանդակագործ` Յ. Լ. Չեռնով, ճարտարապետ` Գ. Գ. Իսակովիչ). կենտրոնում Ի. Դ. Շադրի կիսանդրին է, իսկ երկու կողմերում Միտիշչիի գեղարվեստական ձուլման գործարանում ձուլված Շադրի բրոնզե քանդակները` «Սալաքարը պրոլետարիատի զենքն է» (ձախից) և «Սեզոնաբանվորը» (աջից)։

## Ծանոթագրություններ

Կատեգորիա:1930 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Հաղթանակի պողոտա (Կազանի մետրոյի կայարան)

**«Հաղթանակի պողոտա»** (), Կազանի մետրոպոլիտենի 6-րդ կայարանը։ Ժամանակավորապես Կենտրոնական գծի վերջին կայարանը, որը գտնվում է «Գորկու» կայարանից հետո։
Կայարանը բացվել է 2008 թվականի դեկտեմբերի 29-ին  «Գորկու» կայարանից մեկ ուղեմաս հետո և անվանակոչվել համանուն պողոտայի անվամբ։

Կայարանը գտնվում է Հաղթանակի պողոտայի և Ռիխարդ Զորգեի փողոցների խաչմերուկում, Գորկի-2 խոշոր բնակելի զանգվածի կենտրոնում, մի շարք  առևտրա-զվարճանքային համալիրների  հարևանությամբ։

## Նախասրահներ և  գնացքափոխություններ
Կայարանն  ունի երկու ելք դեպի օղակաձև ստորգետնյա անցուղի, որն էլ ելք ունի դեպի արագընթաց տրամվայների կայանատեղի։   Կայարանը գտնվում է անցուղու հարավային միջանցքի տակ, որը կառուցվել է կայարանի հետ միասին։  2012 թվականին անցուղին վերակառուցվեց և դարձավ օղակաձև։

Կայարանից կարելի է գնալ դեպի «Պողոտա» առևտրի կենտրոն և Փառքի պուրակ։

## Տեխնիկական բնութագիր
Կայարանի կառուցվածքը եռաթռիչք է զույգած սյուներով (քայլը 10,4 մետր)։ Կայարանը սարքավորված է նաև  Շարժասանդուղքներով։

## Ձևավորում
Կայարանի ներսակողմի ձևավորման հիմքը Հայրենական մեծ պատերազմում ԽՍՀՄ հաղթանակի թեման է։ Կայարանի սյուները և պատերը երեսապատված են մարմարե և գրանիտե սալիկներով։ Զույգված սյուները  կարծես ձևավորում են Հաղթակամար։ Կամարներից յուրաքանչյուրը նվիրված է հերոս քաղաքներից մեկին, որի անվանումը գրված է զույգված սյուների միջև գտնվող ապակու վրա։ Սյուների թռիչքների միջև տեղադրված են ջահեր, որոնք խորհրդանշում են Հաղթանակի հրավառությունը։

## Ուղեմասերի զարգացում
Կայարանի դիմաց գտնվում են վայրէջքահարթակներ, ուղևորների նստելու և իջնելու գործընթացը իրականացվում է մեկ ուղուց։

## Ուղևորահոսք
Այս կայարանի բացումից հետո, Կազանյան մետրոպոլիտենի ուղևորահոսքն ավելացավ 26 %-ով։

## Պատկերասրահ

Җиңү Проспекты) (6910817631).jpg|Գնացքը կայարանում
Prospect Pobedy metro vestib.jpg|Հարավային նախասրահ

## Ծանոթագրություններ

## Արտաքին հղումներ
* Станция «Проспект Победы» на сайте «К-метро»
* Станция «Проспект Победы» на новой версии сайта «Мир метро»
* Станция «Проспект Победы» на сайте «Мир метро» (старая версия)

Կատեգորիա:Կազանի մետրոպոլիտենի կայարաններ
Հարության եկեղեցի (Կալինինգրադ)

**Հարության եկեղեցին Կալինինգրադում** (), ավետարանական-լյութերական եկեղեցի, Կալինինգրադի գլխավոր եկեղեցին (մտնում է ավետարանական լյութերական եկեղեցիների միության մեջ)։

## Պատմություն
Կալինինգրադի մինչպատերազմական եկեղեցիներից որևէ մեկն ավետարանական համայնքին վերադարձնելու փորձերի ձախողումից հետո 1996 թվականի դեկտեմբերին սկսվեց նոր Հարության եկեղեցու շինարարությունը։ Առաջին եկեղեցական արարողությունը տեղի ունեցավ 1998 թվականի նոյեմբերի 29-ին։ Եկեղեցին պաշտոնապես օծվեց 1999 թվականի ապրիլի 11-ին։

## Նկարագիր
Եկեղեցին կառուցվել է ճարտարապետ Պավել Միխայլովիչ Գորբաչի նախագծով։ Եկեղեցու շինության մակերեսը կազմում է 1550 քառակուսի մետր, բարձրությունը` 28 մետր։ Եկեղեցին նախատեսված է 400 ծխականների համար։ Ներդրումները կազմեցին 2.1 միլիոն եվրո։ Եկեղեցու հիմքում դրվեցին ավերված ավետարանական եկեղեցու աղյուսներից կազմված խաչ։ 2008 թվականին եկեղեցուն փոխանցվեց 1960 թվականի արտադրության երգեհոնը, որը մինչ այդ գտնվում էր գերմանական Նորդորֆ քաղաքի ավետարանական եկեղեցում։

## Ծանոթագրություններ

## Արտաքին հղումներ
* Официальный сайт церкви  
* Информация о пробстве
* Официальный сайт Союза Евангелическо-лютеранских церквей

Կատեգորիա:1999 հիմնադրումներ
Կատեգորիա:Կալինինգրադ
Կատեգորիա:Կալինինգրադի տաճարներ
Կատեգորիա:Կալինինգրադի տեսարժան վայրեր
Հյուսիսային ապահովագրական ընկերության շենքեր

մինի|300x300փքս|Տեսքը վերևից
**Հյուսիսային ապահովագրական ընկերության շենքեր** (), երկու շենքերի համակառույց Մոսկվայի կենտրոնում (Իլյինկա փողոց, տուն 21-23)։ Կառուցվել է 1910-1911 թվականներին Հյուսիսային ապահովագրական ընկերության համար։ Շենքերն ունեն մշակութային ժառանգության տարածաշրջանային նշանակության օբյեկտների կարգավիճակ։

## Պատմություն
XIX դարի վերջին Հյուսիսային ապահովագրական ընկերությունը զբաղեցրել է Օռլովի-Դավիդովի տունը Նիկոլյան փողոցում։ 1900 թվականին որոշվել է ընկերության համար կառուցել եկամտաբեր տների համալիր, որտեղ պետք է տեղակայված լինեին գրասենյակներ, առևտրային և պահեստային տարածքներ։ Այդ նպատակով ձեռք էր բերվել հողակտոր Նոր հրապարակում` Կիտայ-գորոդի պատի հետնամասում։ Հայտարարվել է ճարտարապետական մրցույթ, որին մասնակցել է 22 նախագիծ։ Առաջին տեղը զբաղեցրել է ճարտարապետներ Իվան Ռերբերգի, Մարիան Պերետյատկովիչի, Վյաչեսլավ Օլտարժևսկու և Իլյա Գոլոսովի նախագիծը։

Երկու մասնաշենքերից բաղկացած համակառույցը օրգանապես ներգծվեց շրջակա կառույցների մեջ։ Համալիրի արևելյան մասի ճարտարապետության վրա ազդել է Նիկողայոս Հրաշագործի «Մեծ խաչ» եկեղեցու և Կիտայ-գորոդի Իլյինսկի դարպասի հարևանությունը։ Արևմտյան մասնաշենքի դեպի Իլյինկա դուրս եկող թևն ավարտվում է ժամացույցով աշտարակով, իսկ արևելյանը` հզոր նեոդասական ռոտոնդայով, որը հակադրվում է աշտարակին։ Հինգհարկանի շենքերն ունեն մեծ քառակուսի գրասենյակային պատուհաններ։ Ռոտոնդայի գմբեթի տակ փոքր պատուհանների երկու գոտի է` վերևում կիսաշրջանաձև, իսկ նրանց տակ` քառակուսի։

Հոկտեմբերյան հեղափոխությունից հետո Հյուսիսային ապահովագրական ընկերությունը լուծարվել է։ 1930-ական թվականներին շենքերում տեղակայված էին արտաքին առևտրի կոմիսարիատը, արվեստի գործերով և բարձրագույն դպրոցի գործերով կոմիտեները։ 1990-ական թվականների սկզբին շենքերը զբաղեցրել են կուսակցական վերահսկողության կոմիտեն և «Մոսկովսկի ռաբոչի» հրատարակչությունը։ Այնուհետև 1992-2008 թվականներին այստեղ տեղակայված էր Ռուսաստանի Դաշնության սահմանադրական դատարանը։ Ներկայումս արևելյան մասնաշենքը զբաղեցնում է ՌԴ նախագահի աշխատակազմի ընդունարանը, իսկ արևմտյանը` ՌԴ աշխատանքի և սոցիալական պաշտպանության նախարարությունը։

## Ծանոթագրություններ

Կատեգորիա:1911 հիմնադրումներ
Կատեգորիա:Մոսկվայի շենքեր և կառույցներ
Ֆրանկի վիլլա

**Ֆրանկի վիլլա** (, այլ տարբերակով` Պաստորի վիլլա), Ռուսաստանի Կալինինգրադի մարզի Սովետսկ քաղաքի Լենինի փողոցում գտնվող ճարտարապետական հուշարձան։

Շենքը մշակութային ժառանգության օբյեկտ է։ Ոչ ֆորմալ կերպով այն համարվում է Սովետսկ քաղաքի տեսարժանություն և ամենագեղեցիկ պատմական շենք։

## Պատմություն
Շենքը 1887-1888 թթ. կառուցվել է որպես տիլզիտցի վաճառական Ֆրանց Ֆրանկի սեփական տուն և կոչվել է «Ֆրանկշե վիլլա»։ Երկար ժամանակ, ընդհուպ մինչև Երկրորդ համաշխարհային պատերազմի ավարտը, տունը տրվել է վարձով, այդ թվում նաև ավետարանական-լյութերական համայնքի անդամների համար։ Արդյունքում, շենքը ստացել է երկրորդ անունը` «Պաստորի (հովվի) տուն»։

Երկրորդ համաշխարհային պատերազմից հետո շենքը մի քանի անգամ փոխել է իր նշանակությունը։ Սկզբում այստեղ տեղավորվել է զինվորական կոմիսարիատը, ապա` «Իկորկա» մանկան տունը, իսկ այժմ առանձնատունը պատկանում է ՌՈւԵ-ին։ Շենքն անհատույց եկեղեցուն հանձնելը հասարակության մեջ տարբեր արձագանքների արժանացավ, քանի որ դա կատարվել էր ռուսական օրենսդրության կոպիտ խախտմամբ, որի վերաբերյալ կա դատախազության գրավոր հրամանը։ Փորձագետ Ի. Վ. Բելինցևան իր եզրակացության մեջ նշել է, որ շենքը կարելի է օգտագործել թանգարանային ցուցահանդեսների կազմակերպման համար։ Ներկա պահին շենքը դատարկ է և աստիճանաբար քայքայվում է։
մինի|ձախից
## Նկարագրություն
Ֆրանկի ամառանոցի շինությունները իրենցից ներկայացնում են ճարտարապետա-քաղաքաշինական արվեստի յուրահատուկ ստեղծագործություններ։ Դա ձեղնահարկով երկհարկանի շենք է, որը զարդարված է գեղարվեստական զարդատարրերով։  Փողոցների խաչմերուկում գտնվելու տեղադիրքը կանխորոշել է նրա «г»-աձև հատակագիծը։ Քաղաքի կողմից շինության արտաքին տեսքում առանձնանում է անկյունային գմբեթավոր շենքը, որը ծածկված է բարձր գնդաձև ծայրաձողով պսակազարդված գմբեթով։ Շենքի ճակատային մասը կառուցված է այդ ժամանակաշրջանում գերակշռող պատմականության ոճով։ Ձևավորման հիմքում դրված է հյուսիսային մաներիզմի զարդարվեստի ոճով։ Առաջին հարկը շարված է հորիզոնական շերտերով կոպտատաշ քարով։ Երկրորդ հարկի պատուհանները զարդարված են փորագրված կիսասյուներով և հարթ քառանկյուն որմնասյուներով։ Ձեղնահարկի պատուհանները  զարդարված են ծեփագործության արվեստի հարուստ կահավորմամբ։ Շենքի ներսակողմում պահպանվել են շինության նախնական հատակագծով նախատեսված մանրամասնությունները։

## Ծանոթագրություններ

## Արտաքին հղումներ
* Прокуратура: здание бывшего детского дома в Советске передано РПЦ незаконно 

Կատեգորիա:1888 հիմնադրումներ
Կատեգորիա:Կալինիգրադի մարզի տեսարժան վայրեր
Ֆուտբոլի Անգլիայի Սուպերգավաթ 2015

**Ֆուտբոլի Անգլիայի Սուպերգավաթ 2015** (), Անգլիայի Սուպերգավաթի 93-րդ խաղարկումը, որն անցկացվել է 2015 թվականի օգոստոսի 2-ին Լոնդոնի Ուեմբլի մարզադաշտում։ Հանդիպմանը մասնակցել են «Արսենալն» ու «Չելսին»։ Արդյունքում 1։ 0 հաշվով հաղթել է «Արսենալը»։

## Խաղ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Չելսիի հանդիպումներ
Կատեգորիա:Ֆուտբոլի Անգլիայի Սուպերգավաթ
Անքունները (կտավ)

**«Անքունները»** (), ամերիկացի նկարիչ Էդվարդ Հոփերի ամենահայտնի նկարը և ամերիկյան արվեստի առավել ճանաչված ստեղծագործություններից մեկը։

## Սյուժե
Նկարի սյուժեն զարգանում է Մանհեթենի Գրինվիչ Վիլիջ թաղամասի խորտկարանում, նկարչի տան հարևանությամբ։ Այժմ խորտկարանի տեղում գտնվում է  ավտոկայանը։ Հոփերն սկսել է աշխատել նկարի վրա Փերլ Հարբորի վրա հարձակումից անմիջապես հետո, երբ ամբողջ Միացյալ Նահանգներով տարածվել էին մռայլության և հուսահատության զգացումը, որն էլ փոխանցվել է նկարին։ Կտավում պատկերված են խորտկարանի գիշերային այցելուները` խորասուզված իրենց մտորումներում։ Միակ աշխատողը մի պահ կտրվել է իր աշխատանքից և պատուհանից դուրս է նայում։ Խորտկարանի մոտ գտնվող փողոցը դատարկ և մութ է և լուսավորվում է միայն այդ ժամին միակ բաց հաստատության լույսով։ Ուշադիր նայելու դեպքում կարելի է նկատել, որ այդ հաստատությունից դուրս եկող որևէ երևացող ելք չկա. սա ավելի է խորացնում սահմանափակվածության և ճնշվածության զգացումը։ Հոփերը ժխտում էր, թե ցանկացել է նկարում հենց դա է ցանկացել պատկերել, բայց ասել է, որ «հնարավոր է` ենթագիտակցորեն ցանկացել է պատկերել մենակությունը մեծ քաղաքում»։

## Պատմություն
«Անքունները» համարվում է Հոփերի միակ կտավը, որտեղ ցույց են տրվում պատուհանի ապակու ծռված մասերը և որում ապակին առհասարակ տեսանելի է։ «Անքունները» կտավը մեծ ազդեցություն է թողել ամերիկյան մշակույթի վրա։ Կտավի նմանակումներ ու ծաղրանկարներ հանդիպում են շատ նկարներում, ֆիլմերում, գրքերում և երգերում։ Կտավը ցուցադրվում է Չիկագոյի արվեստի ինստիտուտում։ 1982 թվականին McDonald’s կազմակերպությունը փորձել է Չիկագոյի արվեստի ինստիտուտից ձեռք բերել կտավի վերարտադրության իրավունքը։ Ընկերության մարկետինգի բաժինը մտադրված էր սրճարանում տեղավորել իրենց ծաղրածուին, սակայն առաջարկը մերժվել է մամուլում բարձրացած աղմուկի պատճառով։

## Ծանոթագրություններ

## Գրականություն
* Cook, Greg, «Visions of Isolation: Edward Hopper at the MFA», Boston Phoenix, May 4, 2007, p.&nbsp;22, Arts and Entertainment.
* Spring, Justin, The Essential Edward Hopper, Wonderland Press, 1998
* Անքունները Չիկագոյի արվեստի ինստիտուտում

## Արտաքին հղումներ
*Реннер, Рольф Гюнтер. Эдвард Хоппер. 1882–1967. Трансформация реальности. — Москва: Taschen / «Арт-родник», 2009. — С. 77. — 3000 экз. — ISBN 978-5-9794-0267-3.
*Gordon Theisen. Staying Up Much Too Late: Edward Hopper’s Nighthawks and the Dark Side of the American Psyche. — T. Dunne Books, 2006. — ISBN 0312333420.
*10 самых пародируемых картин в истории мировой живописи.

Կատեգորիա:1942 նկարներ
Կատեգորիա:Էդվարդ Հոփերի նկարներ
Կատեգորիա:Չիկագոյի արվեստի ինստիտուտի նկարներ
Լենինի փողոց (Սովետսկ)

**Լենինի փողոց** (), Ռուսաստանի Կալինինգրադի մարզի Սովետսկ քաղաքի կենտրոնական հատվածում գտնվող հիմնական տրանսպորտային մայրուղի։ Կառուցվել է 19-րդ դարում, կոչվել է *Клаузиус Штрассе*, այնուհետև անվանվել է Վլադիմիր Իլյիչ Լենինի անունով։ Փողոցի շենքերը հիմնականում հին, նախապատերազմական ժամանակաշրջանի գերմանական շենքեր են։

## Տեսարժան վայրեր
* Լենինի հուշարձան
* Հեծանիվների հուշարձան
* Ֆրանկի վիլլա
* Խաչի ավետարանական լյութերական եկեղեցի
* Լիտվացի փիլիսոփա Վիդունասի հուշատախտակ

## Փողոցի դիրք
Փողոցը սկսվում է Լենինի հրապարակից, անցնում դեպի Կալինինգրադի մայրուղի։ Փողոցն անցնում է հյուսիսից դեպի հարավ։

## Հատվող փողոցներ
* Լունաչարսկու փողոց
* Ինտերնացիոնալնայա փողոց
* Սմոլենսկայա փողոց
* Հունվարի 9 փողոց
* Ռաբոչայա 
* Լոմոնոսովի փողոց
* Իսկրա փողոց
* Պարկովայա փողոց
* Պյատնիցկու փողոց
* Ֆուրմանովի փողոց
* Առաջին տիեզերագնացների փողոց
* Տուրգենևի փողոց
* Ալեքսեյ Տոլստոյի փողոց

## Տրանսպորտ
Ավտոբուսներ` №1, №2, №4, №6

## Պատկերասրահ

Вилла Франка.jpg|Ֆրանկի վիլլա
Церковь креста.jpg|Խաչի ավետարանական լյութերական եկեղեցի
Улица Ленина в Советске.jpg|Լենինի փողոց
Улица Ленина. Советск.jpg|Լենինի փողոց
Старинные дома на улице Ленина.jpg|Հին տներ Լենինի փողոցում
Улица Ленина в советске1.jpg|Վերականգնված տներ Լենինի փողոցում


## Ծանոթագրություններ

## Արտաքին հղումներ
* Улица Ленина, город Советск 
* Улица Ленина, 4 на карте Советска — Яндекс.Карты

Կատեգորիա:Սովետսկի փողոցներ
Կատեգորիա:Վլադիմիր Լենինի անվան փողոցներ
Échame la Culpa

"**Échame la Culpa**" (, անգլերեն՝ "Put the Blame on Me"), երգ՝ ձայնագրված պուերտոռիկացի երգիչ և երգերի հեղինակ Լուիս Ֆոնսիի և ամերիկացի երգչուհի և երգերի հեղինակ Դեմի Լովատոյի կողմից։ Ֆոնսին գրել է երգը Ալեխանդրո Ռենֆիգոյի, պրոդյուսերներ Անդրես Տոռեսի և Մաուրիսիո Ռենգիֆոյի հետ։ Երգն առաջին անգամ թողարկվել է Universal Music Latin Entertainment, Republic Records և Island Records լեյբլներում 2017 թվականի նոյեմբերի 17-ին։ 2018 թվականի մարտի 2-ին թողարկվել է երգի անգլերեն ռեմիքսը՝ *Not on You* անվամբ։

Երգը հասել է առաջին հորիզոնականի Ավստրիայի, Լիբանանի, Սլովենիայի և Իսպանիայի հիթ-շքերթներում, բացի այդ հասել է լավագույն տասնյակի Բելգիայի, Գերմանիայի, Հունգարիայի, Իտալիայի, Լեհաստանի, Պորտուգալիայի, Սլովակիայի, Շվեդիայի և Շվեյցարիայի հիթ-շքերթներում, ընդգրկվել լավագույն քսան երգերի ցանկում Խորվաթիայում, Ֆրանսիայում, Հունաստանում, Լատվիայում, Նիդերլանդներում և Նորվեգիայում և և լավագույն երեսուն երգերի ցանկում Շոտլանդիայում։ Այն հասել է 46-րդ հորիզոնականի Մեծ Բրիտանիայում և 47-րդ հորիզոնականին ''Billboard'' Hot 100 հիթ-շքերթում։

## Երգացանկ
***Digital download**
#"Échame la Culpa"&nbsp;– 2:53

***Digital download – Not on You remix**
#"Échame la Culpa" &nbsp;– 2:53

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրեր

|-
! scope="row"| Portugal (AFP)
|Platinum
|10,000
|-

## Թողարկման պատմություն

## Ծանոթագրություններ

Կատեգորիա:2017 երգեր
Կատեգորիա:2017 սինգլներ
Կատեգորիա:Դեմի Լովատոյի երգեր
Կատեգորիա:Զուգերգեր
Դենի Հոլա

**Դենի Հոլա** (, ), հոլանդացի ֆուտբոլիստ, «Տվենտե» ակումբի հենակետային կիսապաշտպան։

Դենի Հոլան իր կարիերայի մեծ մասն անցկացրել է «Գրոնինգեն» ակումբի կազմում, ինչպես նաև վարձավճարով հանդես է եկել «Զվոլե» և ՎՎՎ-Վենլո ակումբների կազմում։ Իսկ 2012 թվականից մինչև 2014 թվականը խաղացել է ԱԴՈ Դեն Հաագ ակումբի կազմում։

## Կարիերա
Դենի Հոլան իր ֆուտբոլիային կարիերան սկսել է իր հարազատ քաղաքի «Բյոյտենբոյզ» և «Օմնիվորլդ» ակումբներում։ 2001 թվականից հանդես է եկել «Գրոնինգեն» ակումբի պատանեկան թիմում, իսկ հինգ տարի անց սկսել է խաղալ թիմի հիմնական կազմում։

Ակումբի կազմում 18-ամյա կիսապաշտպանն իր առաջին խաղն անցկացրել է 2006 թվականի հոկտեմբերի 18-ին Նիդերլանդների գավաթի խաղարկության շրջանակներում՝ փոխարինման դուրս գալով հանդիպման վերջում։ Նոյեմբերի 19-ին Էրեդիվիզիի շրջանակներում անցկացված «Վիլլեմ II» ակումբի դեմ խաղի ժամանակ Հոլան առաջին անգամ դաշտ է դուրս եկել թիմի մեկնարկային կազմում. խաղն ավարտվել է «Գրոնինգեն» ակումբի հաղթանակով (4:1)։ Առաջին մրցաշրջանում անցկացրել է 6 խաղ առաջնությունում և երկուական հանդիպումներ երկրի գավաթի խաղարկությունում ու Էրեդիվիզիի փլեյ-օֆֆում, որը անցկացվել է ՈՒԵՖԱ գավաթի ուղեգրի համար։

2009 թվականի ապրիլին Դենի Հոլան երկարաձգել է «Գրոնինգեն» ակումբի հետ պայմանագրի ժամկետը մինչև 2013 թվականի կեսեր։ 2012 թվականի հունիսին նա տեղափոխվել է ԱԴՈ Դեն Հաագ ակումբ, իսկ 2016 թվականին՝ անգլիական «Բրայթոն» ակումբ։

## Ելույթների վիճակագրություն

## Ծանոթագրություններ

## Արտաքին հղումներ
* 

Կատեգորիա:ԱԴՕ Դեն Հաագի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Զվոլեի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների ֆուտբոլի ազգային հավաքական
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տվենտեի ֆուտբոլիստներ
Էլֆ (ֆիլմ)

**«Էլֆ»** (), ֆիլմ, Ջոն Ֆավրոյի ընտանեկան կատակերգութունը։ Կարգախոսը` «*This holiday, discover your inner elf*» («*Այս տոնին բաահայտե՛ք ձեր ներքին էլֆին*»)։ Պրեմիերան տեղի է ունեցել 2003 թվականի հոկտեմբերի 9-ին։

## Սյուժե
Բադդի Հոբս անունով մի տղա մանկատնից մտնում է Սանտա Կլաուսի պարկի մեջ և դառնում Սանտայի էլֆերից մեկի որդեգիր երեխան։ Մեծանալով` Բադդին մեկնում է փնտրելու  իր հարազատ հորը, բայց պարզվում է, որ նրան միայն իր բիզնեսն էր հետաքրքրում, իսկ նրա հարազատ երեխան նրան չէր անհանգստացնում։ Բայց Բադդին ծանոթանում է իր կրտսեր խորթ եղբոր, խորթ մոր և գեղեցկուհի աղջկա հետ, որոնք հավատում են նրա պատմությանը և որոշում օգնել նրան վերադարձնել մարդկանց հավատը Սանտա Կլաուսին ու հնարավորություն տալ  հայտնվել հասարակության մեջ։

## Դերերում
* Ուիլ Ֆերրել-Բադդի Հոբս
* Ջեյմս Կաան-Ուոլտեր Հոբս 
* Մերի Սթինբերգեն-Էմիլի Հոբս
* Բոբ Նյուհարթ-Հայր Էլֆ
* Էդվարդ Ասներ-Սանտա Կլաուս
* Զոի Դեշանել-Ջովի
* Դենիել Տեյ-Մայքլ Հոբս
* Ֆաիզոն Լավ-Քրեմփեդ(ղեկավար)
* Փիթեր Դինքլեյջ-Մայլս Ֆինչ
* Էմի Սենդարիս-Դեբ
* Էնդի Ռիխտեր-Մորիս

## Պարգևներ և առաջադրումներ

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2003 ֆիլմեր
Կատեգորիա:IMAX ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան ֆենտեզի կինոկատակերգություններ
Կատեգորիա:Նյու Լայն Սինեմայի ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Կանադայում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում 2003 թվականին
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1973 թվականին
Կատեգորիա:Ֆիլմեր հայր-որդի հարաբերությունների մասին
Տիլզիտի փոստատան շենք

**Տիլզիտի փոստատան շենք** (), պատմական շենք Ռուսաստանի Կալինինգրադի մարզի Սովետսկ քաղաքի հետիոտնային Հաղթանակի փողոցում, որտեղ գտնվում է Ռուսաստանի փոստային բաժանմունքը։ Շենքն ընդգրկված է Տիլզիտի ճարտարապետական հիմնական հուշարձանների ցանկում։ Տիլզիտի փոստային բաժանմունքի շենքը 1835 թվականին կառուցել է ճարտարապետ Կարլ Շինկելը։

## Պատմություն
1699 թվականին հիմնադրված Տիլզիտի փոստային բաժանմունքը ենթարկվել է Բեռլինի թագավորական փոստատանը։ 1832 թվականին փոստային բաժանմունքը Հոէշտրասում (այժմ` Հաղթանակի փողոց) ձեռք է բերել հողատարածք։ 1835 թվականին այն քանդելուց հետո կառուցվել է փոստային բաժանմունք։ Այս վայրում առաջին տունը կառուցվել է 1549 թվականին։ 1884 թվականից փոստը համարվել է կայսերական փոստային բաժանմունք, 1924 թվականից` պետական փոստային վարչություն։

## Ճարտարապետություն
Շենքի արտաքին տեսքն ունի ռացիոնալություն, հստակ երկրաչափական հիմք, որը բնորոշ է նեոդասականությանը։ 1835 թվականից հիմնական ճակատը եղել է ռուստաշար, որը շենքին հաղորդում է ոչ միայն դեկորատիվ տեսք, այլ նաև պլաստիկություն։ 2010 թվականի ամռանը, կոսմետիկ վերանորոգման ժամանակ, այն ավերվել է։ Փոստի նախասրահում ուշադրություն է գրավում լուսային հորանը, որն ուղղված է դեպի պատուհանները։ Ստորին և վերին հարկաշարքերում հորանը ապակեպատված է։ Նախասրահի մուտքը զարդարված է հետաքրքիր փայտե փորագրություններով, որոնք պարունակում են անտիկ դեկորի տարրեր, կիսասյուներ և քառանկյուն հարթ որմնասյուներ, ծաղկապատվանդաններ և խոյակներ։ Երկու սիմետրիկ կիսասյուների վրա պատկերված են փոստային եղջերափողեր։

## Համերգներ
1842 թվականի մարտի 15-ին փոստատան շենքում տեղի է ունեցել Ֆերենց Լիստի համերգը։ Նա շրջագայություններով ժամանել է Ռուսաստան։ Լիստը նվագել է տիլզիտյան ֆաբրիկայում ստեղծված գործիքի վրա։

## Ծանոթագրություններ

## Գրականություն
* Татьяна Урупина «Тильзитские доминанты» Советск, 2015.

## Արտաքին հղումներ
* Здание почтамта

Կատեգորիա:1835 հիմանդրումներ
Կատեգորիա:Ռուսաստանի մշակութային ժառանգություն
Շախմատ խաղացող արաբները (նկար)

**«Շախմատ խաղացող արաբները»** (), ֆրանսիացի գեղանկարիչ, եվրոպական կերպարվեստում ռոմանտիզմի ուղղության հիմնադիր Էժեն Դելակրուայի նկարներից։ Կտավը հեղինակը վրձնել է 1847 թվականին։ Յուղաներկով կտավի չափերն են 46 × 55,5 սմ։

Այսօր «Շախմատ խաղացող արաբները» ստեղծագործությունը պահպանվում և ցուցադրվում է Շոտլանդիայի ազգային պատկերասրահում (Էդինբուրգ, Միացյալ Թագավորություն)։ Գույքագրման համար՝ NG 2190:

## Ստեղծման պատմություն
Համաձայն նկարի հեղինակ Դելակրուայի օրագրի՝ կտավի վրա աշխատել է 1847 թվականի հուլիսին, երբ գտնվում էր Փարիզից ոչ հեռու գտնվող Շամպրոզե բնակավայրի իր տանը։ Այդ թվականին արդեն իսկ Էժեն Դելակրուան համբավավոր նկարիչ էր և կատարում էր պետական պատվերներ։ Այսօր պահպանվել է կտավի ֆիգուրներից մեկի՝ կնոջ շագանակագույն թանաքանկարը թղթի վրա՝ սափորն ուսին։

Նկարի սեփականատերը գեղարվեստական քննադատ Ֆիլիպ Բուրտին էր։ Վերջինս Դելակրուայի արվեստի մեծ սիրահար էր, և նույնիսկ հրապարակել է 1878 թվականին իր և նկարչի նամակագրությունը։

«Շախմատ խաղացող արաբները» ստեղծագործությունը վաճառվել է 1848 թվականին Լեֆեբվր Վելյլ  () գործակալության կողմից 200 ֆրանկով։

Դելակրուան Հյուսիսային Աֆրիկա է այցելել 1832 թվականին. այդ այցելությունը մեծ ազդեցություն թողեց հեղինակի ստեղծագործական ոճի վրա։

Նկարը ստեղծելուց մեկ տարի անց փորագրանկարն է ստեղծվում՝ որոշ փոփոխություններով։ Այս անգամ փորագրանկարի գործողությունները կատարվում են Երուսաղեմում, իսկ սափորով կինը պատկերվել է որպես Ռեբեկա, որը վերադառնում էր ջրհորից։

## Նկարագիր
«Շախմատ խաղացող արաբները» ստեղծագործությունում պատկերված են երկու արաբներ, որոնք նստած շախմատ են խաղում, ինչպես նաև սափորն ուսին մի կին, որը հետևում է խաղի ընթացքին։

Արվեստաբանները նշում են, որ արաբները պատկերված են հնդկական և պարսկական մանրանկարները ուսումնասիրելու ազդեցության ներքո։

Նկարիչը կտավում միտումնավոր կերպով թույլ է տվել որոշ մարդակազմական «սխալներ»՝ գլխի սխալ դիրք, երկայնացած ու ոսկրազուրկ ձեռքեր, մարմնի որոշ մասերի անճշտություններ։

## Հետաքրքիր փաստեր
* 1976 թվականի հունվարի 8-ին Նիկարագուան այս պատկերով փոստային նամականիշ է թողարկել։

## Ծանոթագրություններ

Կատեգորիա:1847 նկարներ
Կատեգորիա:Էժեն Դելակրուայի նկարներ
Կատեգորիա:Շոտլանդիայի ազգային պատկերասրահի նկարներ
Կատեգորիա:Ֆրանսիայի արվեստ
Վաճառական Մոլչանովների կրպակ

**Վաճառական Մոլչանովների կրպակ** (), շենք Ռուսաստանի Դաշնության Սվերդլովսկի մարզի Կամենսկ-Ուրալսկի քաղաքի պատմական կենտրոնում։

Սվերդլովսկի մարզի կառավարության 2001 թվականի դեկտեմբերի 28-ի թիվ 859-PP որոշմամբ հուշարձանին շնորհվել է տարածաշրջանային նշանակության ճարտարապետության հուշարձանի կարգավիճակ։

## Ճարտարապետություն
Հատակագծում ուղղանկյունաձև մեկհարկանի շենքը գտնվում է քաղաքի պատմական կենտրոնում և տեղադրված է հյուսիս-հարավ առանցքով։ Գլխավորը հյուսիսային ճակատն է, որը նայում է Լենինի փողոցին (նախկին Բոլշայա Մոսկովսկայա)։ Շենքը կառուցվել է XIX դարի վերջին և այն ժամանակվա աղյուսային ոճի փոքր առևտրային շինության օրինակ է, թաղամասի հորինվածքում զբաղեցնում է շարքային դիրք։

Փողոցային ճակատն ունի կենտրոնաառանցքային հորինվածք։ Ճակատի անկյունները ամրացված են դեկորացված մակերես ունեցող թիակներով։ Կենտրոնական մասը նշվում է մուտքի դռնատեղով և նրա վերևում` ատտիկոսի բարձր մասով։ Դռան կողքերին երկու պատուհաններ են։ Լուսամուտատեղերը շրջանակված են բարդ ձևերի աղյուսե երեսկալներով, պատուհանների զարդաքիվերը ոճավորված են բարոկկո ոճով։ Դռան երեսկալը լրացված է ատամնիկներ ունեցող եռանկյունաձև ճակտոնով։ Լողաթներն ու ատամնիկները պատուհանագոգի ներքևի գոտում դեկորավորում են պատուհանների տակի տարածքը։ Պատն ավարտվում է ատամնիկների գոտիով քիվով և բարդ ուրվապատկերների ատտիկոսներով։ Ատտիկոսի դիմային մակերեսը բաժանված է երեք մասի, որոնցից յուրաքանչյուրը զարդարված է լողաթներով և ատամնիկներով։ Կենտրոնական մասը դեկորացված է արևանշանով։ Շենքի մնացած ճակատներն ունեն շատ պարզ լուծում, առանց որևէ դեկորի օգտագործման։

## Ծանոթագրություններ

## Գրականություն
* 
* Памятники архитектуры Каменска-Уральского / С. И. Гаврилова, Л. В. Зенкова, А. В. Кузнецова, А. Ю. Лесунова — Екатеринбург: Банк культурной информации, 2008. — 92 с.

Կատեգորիա:19-րդ դարի հիմնադրումներ Ռուսաստանում
Կատեգորիա:Ռուսաստանի մշակութային ժառանգություն
Կատեգորիա:Սվերդլովսկի մարզի շենքեր և կառույցներ
Գոնզագայի թատրոն

մինի
**Պիետրո Գոնզագայի թատրոն** (), XIX դարի սկզբի հուշարձան Ռուսաստանի Դաշնության Մոսկվայի մարզի Կրասնոգորսկ քաղաքային օկրուգում։ Թատրոնը կառուցվել է Արխանգելսկոյե դաստակերտում Օսիպ Իվանովիչ Բովեի նախագծով և անձամբ Պիետրո Գոնզագոյի (Ռուսաստանում` Պյոտր Գոնզագա) կողմից։ Ռուսաստանի Դաշնության մշակութային ժառանգության օբյեկտ է, պաշտպանվում է պետության կողմից։

## Պատմություն
1817 թվականին նախատեսվում էին Նապոլեոնի նկատմամբ տարած հաղթանակի տոնակատարություններ։ Միջոցառումների մի մասը Ալեքսանդր I-ը նախատեսում էր անցկացնել Արխանգելսկոյե դաստակերտում։ Սպասվող իրադարձությունների կապակցությամբ կալվածքի սեփականատեր Նիկոլայ Բորիսովիչ Յուսուպովը որոշել էր կազմակերպել թատերական դահլիճ։

Սեփական թատրոնի մասին Նիկոլայ Յուսուպովը երազում էր վաղուց։ Դեռևս երիտասարդ տարիներին, դիվանագետ եղած ժամանակ, նա ծանոթացել էր վենետիկցի բեմանկարիչ Պիետրո դի Գոտարդո Գոնզագայի հետ և վարակվել նրա գաղափարներով։ Արդեն այդ ժամանակ նկարիչ Գոնզագայի աշխատանքները ծանոթ էին բոլոր նրանց, ովքեր ինչ-որ կապ ունեին թատրոնի հետ։

Իրենց ընդունակությունները լայնորեն կիրառել իտալացին կարողացավ Արխանգելսկոյեում։ Որոշվեց թատրոնի շենքը կառուցել այգու արևմտյան մասում։ Նախագիծը Գոնզագայի հետ մշակում էր երիտասարդ, բայց արդեն ճանաչված Օսիպ Բովեն։ Ի տարբերություն իր գործընկերոջ, նա իտալացի էր միայն ծագումով և հավատարիմ էր դասականության ոճին։ Շինարարությունը, որը սկսվել էր 1817 թվականի գարնանը, վստահվել էր Օսիպ Իվանովի արտելի ատաղձագործներին։ Նրանց հետևում էին ճարտարապետ Ստրիժակովը և հրավիրված ճարտարապետներ Տյուրինն ու Մելնիկովը։

Հաջորդ տարվա գարնանը Գոնզագան ավարտեց դեկորացիաները, և շուտով Մոսկվայից դրանք տեղադրելու համար ժամանեց Յուսուպովի մեխանիկը։ Փայտե երկհարկանի, երկլանջ տանիքով շենքը պահպանվել է մինչ օրս և գրեթե չի փոխվել ո՛չ դրսից, ո՛չ էլ ներսից։ Նախագծելով թատրոնի ճակատը` ճարտարապետները չեն շեղվել դասական ոճից։

Թատրոնի հանդիսավոր բացումը տեղի ունեցավ 1818 թվականի հունիսի 8-ին և նշվեց աներևակայելի ճոխությամբ։ Հատուկ այս իրադարձության համար Յուսուպովին հյուր էին եկել ռուսաց կայսր Ալեքսանդր I-ը և պրուսական թագավոր Ֆրիդրիխ-Վիլհելմ III-ը։

## Ծանոթագրություններ

## Գրականություն
* Театр Пьетро Гонзаги в Архангельском — Музей-усадьба «Архангельское», 2015. — ISBN 978-5-905968-07-5
*Безсонов С. В. Архангельское. Подмосковная усадьба — 3 — М.: Музей-усадьба «Архангельское», 2013. — 416 с. — ISBN 978-5-905968-04-4

Կատեգորիա:1818 հիմնադրումներ Ռուսաստանում
Կատեգորիա:Մոսկվայի մարզի շենքեր և կառույցներ
Բալդր

**Բալդր** (Baldr) կամ **Բալդեր**, գերմանասկանդինավական դիցաբանության մեջ համարվում է գարնան և լույսի աստվածը։

Բալդրը տարբեր ժողովուրդների դիցաբանության մեջ համարվում է բնության մեռնող և հարություն առնող աստվածություն, ինչպես նաև երկրագործության և բուսականության հովանավոր աստվածն է։ Այդպիսի աստվածները ժողովուրդների դիցաբանության և կրոնի մեջ ունեն յուրահատուկ դեր, որոնք ապրում կամ ապրել են այդ տարածքներում, որոնց հատկանշական են սեզոնային բնությունը։

## Դիցաբանական սյուժե
[thumb|left|upright=0.6|Բալդր.Նկար [Իսլանդիա|իսլանդական ձեռագրերից 1680 թվականа]]
Բալդրը՝ Օդինի և Ֆրիգգի որդին էր։ Նա այնպես մաքուր ու գեղեցիկ էր հոգով, որ նրանից լույս էր ճառագում։ Բալդրն ամենավառն ու մաքուրն էր աստվածներից։ Երկրում նրա հայտնվելու հետ կյանքը սկսում էր արթնանալ, աշխուժանալ և ամեն ինչ դառնում էր գեղեցիկ ու գունավորված։ Բալդրի կինը Նաննան էր, իսկ նրանց որդին Ֆորեստին էր։ Անսպասելիորեն պատանին սկսեց չարագուշակ երազներ տեսնել, մահ կանխագուշակող։ Անհանգստացած Օդինը հեծնեց իր ութոտանի մտրուկին՝ Սլեյպնիրային և ուղևորվեց ննջեցյալների թագավորություն։ Կախարդ գուշակն ասաց Օդինին, որ Բալդրը կմահանա սեփական եղբոր ձեռքերով՝ կույր աստված Հյոդի ձեռքերով։ Տխրած Օդինը վերադառնում է Ասգարդ և այնտեղ Ֆրիգգն առաջարկում է Բալդրին փրկելու տարբերակ։ Լեգենդի համաձայն Ֆրիգգը երդում է վերցնում յուրաքանչյուր քարից, յուրաքանչյուր մետաղից, յուրաքանչյուր բույսից, յուրաքանչյուր կենդանուց, յուրաքանչյուր թռչունից և յուրաքանչյուր ձկից, որ նրանցից ոչ ոք վնաս չի հասցնի Բալդրին։ Բայց Լոկին, իմանում է, որ Ֆրիգգը դեռ չի հասցրել երդում վերցնել Օմելից (Mistlteinn- բառացիորեն «միգապատ սուր»), այդ բույսից պատրաստեց նետ և խորամանկությամբ ստիպեց Հյոդին սպանել Բալդրին։ Նետը խոցեց ուղիղ Բալդրի սիրտը։

Հերմոդը գնաց մեռյալների թագավորություն, եղբոր համար փրկագին վճարելու համար։ Հելը, անդրշիրիմյան թագավորության ղեկավարը ասաց, որ ինքը Բալդրին կվերադարձնի կյանք, եթե ամբողջ աշխարհը լացի ու ողբա նրա մահը։ Ու այսպես աստվածները ցրվեցին տարբեր ուղություններով, որպեսզի շրջեն ամբողջ աշխարհով, բայց նրանց հանդիպեց Տոկկ վելիկանը (որին դիմել էր Լոկկին), որը ասաց, որ ինքը չի ողբա Բալդրի մահը, որովհետև նա մնացել է ննջեցյալների թագավորությունում։

Հետագայում աստվածները իմացան, որ նետը Հյոդին տվել է Լոկին, որի հետ նա կապվել էր և տեղափոխվել էր քարանձավ, որտեղ շղթայակապվել էր, իսկ նրա գլխին կախել էին թունավոր օձ, որից անընդհատ թույն էր կաթում։ Ու այդպես Լոկին տանջվեց անընդհատ երեսին կաթկթող թույնից։

Սկանդինավները հավատում էին, որ Բալդրի հարությունը տեղի է ունենալու Ռագնարյոկի օրը, երբ ծովից առաջանալու էր նոր ցամաք։

## Ծանոթագրություններ

Կատեգորիա:Աստվածներ այբբենական կարգով
Կատեգորիա:Արևի աստվածներ
Կատեգորիա:Գերմանական դիցաբանություն
Կատեգորիա:Դիցաբանական կերպարներ այբբենական կարգով
Կատեգորիա:Կերպարներ այբբենական կարգով
Կատեգորիա:Սկանդինավյան դիցաբանություն
Բրանտֆորդ

right|250px
**Բրանտֆորդ** (ang. Brantford)՝ Օնտարիոյի հարավ-արևմուտքում, Գրանդ-Ռիվեր  գետի վրա գտնվող քաղաք է, Կանադա։ Բնակչության  2011 թ. մարդահամարի տվյալներով, քաղաքի բնակչությունը կազմում էր 94 հազար մարդ, իսկ արվարձաններում՝ մոտ 135 500 մարդ։

Քաղաքը հաճախ անվանում են նաև «Հեռախոսի քաղաք», քանի որ քաղաքի նախկին բնակիչ Ալեքսանդր Բելլն առաջին անգամ այնտեղ՝ Մելվիլլ- Հաուսում ստեղծեց և գործարկեց առաջին հեռախոսը, այժմ՝ Բելլ Հոումսթեդ։ Բրանտֆորդը հոկեյիստ Ուեյն Գրեցկու (Wayne Gretzky), կատակերգակկ դերասան Ֆիլ Հարթմանի  Phil Hartman, և Յոթհոգանոց Լաուրեն Հարից  (Lawren Harris) խմբի հայրենիքն է։

## Անվանի անձինք
* Թոմաս Բերտրամ Կոստեյն (1885—1965) — կանադական ծագումով ամերիկացի գրող, հայտնի պատմական վեպերի հեղինակ։
* Ուեյն Գրեցկի (ծնվ. 1961) — կանադացի հոկեյիստ, XX դարի ամենահայտնի մարզիկներից մեկը 
* Ալեքսանդր Նադեմ (ծնվ. նոյեմբերի 4) - կանադացի կինոարտադրող, Էլեկտրո ժանրի լավագույն ներկայացուցիչներից մեկը։

## Ժողովրդագրություն
2016 թ. Մարդահամարի տվյալներով, Բրանտֆորդի  բնակչությունը կազմել է 97.496 մարդ։ Դրանցից 95,780-ը մարդահամարի ժամանակ նշել են իրենց էթնիկական ծագումը

## Կլիմա

## Պատկերասրահ
thumb|left|200px|Բրանտֆորդ շրջանի դատարան
250px
200px

250px
250px

## Տես նաև
* Ալեքսանդր Բել
* Բրանտ
* Բրանտֆորդի քաղաքային խորհուրդ
* Բրանտֆորդի, Օնտարիոյի քաղաքապետերի ցուցակ

## Ծանոթագրություններ

Կատեգորիա:Կանադայի քաղաքներ
Փիսակ Սյունի

**Փիսակ Սյունի** (), հայ իշխան Մեծ Հայքում, արքունի սենեկապետ՝ Տիրան Բ-ի օրոք (338-350), Սյունյաց տանուտեր` Վաղինակի, Անդովկի և Պերոզավր իշխանուհու եղբայրը, Սյունիների նախարարական տոհմից։

## Կենսագրություն
350 թվականին, Ատրպատականի մարզպան, պարսիկ Վարազշապուհը պարսից արքունիքի անունից բանակցություններ է սկսում Տիրան Բ-ի հետ։ Այդ բանակցությունների ընթացքում խառնակիչ դեր է կատարում Տիրանի սենեկապետ Փիսակը, որը Տիրանի պատվիրակն էր՝ բանակցությունների ընթացքում։ Փիսակը դավաճանելով Տիրանին, Վարազշապուհին խորհուրդ է տալիս Տիրանից նվեր պահանջել նրա լավագույն նժույգը։ Վարազշապուհը մարդ է ուղարկում Տիրանի մոտ և պահանջում այն։ Տիրանը չկամենալով իր այդ նժույգը տալ և միաժամանակ չցանկանալով մի ձիու համար փչացնել հարաբերությունները, իր ձիու նմանությամբ մի այլ ձի է ուղարկում մարզպանին։ Փիսակը Վարազշապուհին բացահայտում է Տիրանի կատարած կեղծիքը։ Վարազշապուհը զայրանում է և 3000 հոգով գալիս է Մեծ Հայք։ Բանակցելու պատրվակով խաբեությամբ բռնում է Տիրանին, կուրացնում նրան և գերի տանում Պարսկաստան։

## Ծանոթագրություններ

Կատեգորիա:4-րդ դարի հայ նախարարներ
Կատեգորիա:Սյունիներ
Ֆուտբոլի Անգլիայի Սուպերգավաթ 2016

**Ֆուտբոլի Անգլիայի Սուպերգավաթ 2016** (), Անգլիայի Սուպերգավաթի 94-րդ խաղարկումը, որն անցկացվել է 2016 թվականի օգոստոսի 7-ին Լոնդոնի Ուեմբլի մարզադաշտում։ Հանդիպմանը մասնակցել են «Լեսթեր Սիթին» և «Մանչեսթեր Յունայթեդը»։ Արդյունքում վերջինս հաղթել է 1։ 2 հաշվով։

## Խաղ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Մանչեսթեր Յունայթեդի հանդիպումներ
Կատեգորիա:Ֆուտբոլի Անգլիայի Սուպերգավաթ
Վաստակավոր արտիստ

**Վաստակավոր արտիստ** (, պետական կոչում ԽՍՀՄ-ում, Ռուսաստանում, Խորհրդային միության երկրներում և Ինքնավար հանրապետություններում, նաև այլ Սոցիալիստական ճամբար երկրներում և մեծ թվով Հետ-Խորհրդային երկրներում։

Կոչումը չնորհվում էր կառավարության կողմից դերասաններին, ռեժիսորներին, կինոգործիչներին, գրողներին, պարողներին, երգիչներին, նկարիչներին, ճարտարապետներին և այլ իրենց մեծ ներդրման համար արվեստում։

Այս պատվավոր կոչումը ընդօրինակվել էր գերմանական պատվավոր կոչումից, որը տրվում էր օպերային երգիչներին։ Պատմականորեն կոչումը տրվել է արքայազների կամ թագավորների կողմից։ Ռուսական կայսրությունում 1917 թվականից առաջ որոշ կինոաստղերի շնորհվել է «Կայսրեական երգիչ» կոչումը, սակայն 1917 թվականի հեղափոխությունից հետո իրականացվեցին փոփոխություններ և այն ստացավ վաստակավոր արտիստ անվանումը։

Որոշ արվեստներում տրվում են հատուկ կոչումներ` Վաստակավոր ճարտարապետ, Վաստակավոր գրող, Վաստակավոր բանաստեղծ։

Ժամանակակից Ռուսաստանում ներմուծվել է նաև **Վաստակավոր դերասան** կոչումը ներկայացուցչական արվեստում և վաստակավոր արվեստի կործիչ արվեստում, որը տրվում է կոմոզիտորներին, կերպարվեստի ներկայացուցիչներին և այն։
Հայաստանում նույնպես գործում է վաստակավոր արտիստ կոչումը, ինչպես նաև վաստակավոր ճարտարապետ, շինարար, բժիշկ, իրավաբան, արվեստի գործիչ, նկարիչ, մշակույթի գործիչ, մանկավարժ, լրագրող, տնտեսության աշխատող, կուլտուրայի և սպորտի գործիչ, սպորտի մարզիչ և կոլեկտիվ։ Կոչումը շնորհվում է Հայաստանի նախագահի կողմից։

## Տես նաև
* Հայաստանի վաստակավոր արտիստ
* Հայաստանի վաստակավոր արտիստների ցանկ

## Ծանոթագրություններ

Կատեգորիա:Վաստակավոր գործիչներ
Կատեգորիա:Պատվավոր կոչումներ
Կատեգորիա:Վաստակավոր արտիստներ
Աննինո (դաստակերտ)

**«Աննինո»** («Զնամենսկոյե», «Վելյամինովո») **դաստակերտ** (), դաստակերտ Մոսկվայի մարզի Ռուզսկի շրջանում։ Գտնվում է Աննինո գյուղում՝ Ռուզա քաղաքից 11 կմ դեպի արևելք։ Ռուսաստանի ժողովուրդների մշակութային արժեքների դաշնային նշանակության օբյեկտ է համաձայն ՌԴ նախագահի 1995 թվականի փետրվարի 20-ի թիվ 176 հրամանագրի։

## Պատմություն
Աննինոն հայտնի է XVI դարից։ XVII դարում գյուղը պատկանել է Միլոսլավսկիներին։ Այժմ պահպանված դաստակերտային տունը կառուցվել է 1770-ական թվականներին գեներալ Ա. Ն. Խերասկովի կողմից։ Սա վաղդասական ոճի երկհարկանի քարե շինություն է։ Դաստակերտի համակառույցում ընդգրկված է նաև վրանաձև Զնամենսկի տաճարը, որը 1690 թվականին կառուցել է Միլոսլավսկին։ «Աննինո» դաստակերտի համակառույցն ունի ճարտարապետության հուշարձանի կարգավիճակ։

## Նկարագրություն
300px|մինի|ձախից|Զնամենսկի տաճարը
XVIII դարի վերջից պահպանված դաստակերտային տունն ունի գավառական ճարտարապետություն։ Այն ունի հորիզոնական բաժանմամբ լայնատարած հիմնական ճակատ։ Ձևավորման մեջ օգտագործված են հետևյալ տարրերը. հարթ երեսկալներ, վրադիր տախտակներ, պարզ պրոֆիլի քիվ։ Առաջին հարկը զարդարված է կոպտատաշ քարով։ Ճակատների գունային լուծումը կառուցված է կարմիրի և սպիտակի հակադրության վրա։ Տանիքը գավակային է, քառալանջ։

Միլոսլավսկուց հետո դաստակերտին տիրել են Սավինը, Բելավինը ժառանգների հետ, Վոեյկովները, հողատեր Յակովլևան և Բլինովները։

Տաճարը գործող է։ Դաստակերտային տունը գրանցված է մանկական առողջության կենտրոնի հաշվին, բայց թվում է անմարդաբնակ։ Խաղահրապարակները դատարկ են, ծածկապատշգամբներում տախտակներ են լցված։ Տարածքը պահպանվում է։

## Ծանոթագրություններ

## Արտաքին հղումներ
* Усадьба Аннино

Կատեգորիա:Մոսկվայի մարզի շենքեր և կառույցներ
Կատեգորիա:Ռուսաստանի մշակութային ժառանգության օբյեկտներ
Ալմազովո (դաստակերտ)

**«Ալմազովո» դաստակերտ** (), XVIII դարի կեսերի նախկին ազնվական դաստակերտ, որը գտնվում է համանուն գյուղի տարածքում՝ Մոսկվայի մարզի Շչոլկովսկի շրջանում, Մեդվեժի լճերից 4 կմ դեպի հարավ-արևելք (Ռուսաստան)։

## Պատմություն
Տեղանքը, որտեղ ավելի ուշ կառուցվել է դաստակերտը, հայտնի էր որպես Օշիտկովո և XVI—XVII դարերի հարկամատյաններում գրանցված էր որպես անմշակ հողատարածություն։ Այդ հողի առաջին սեփականատերեր են դարձել Ելիզարովները, որը նրանց շնորհել է Միխայիլ Ֆեոդորովիչ ցարը։ 1707 թվականին տեղանքն անցել է Ելիզարովների փեսային՝ ազնվական Սեմյոն Երոֆեևիչ Ալմազովին, որի օրոք Սերգի Ռադոնեժցու պատվին այստեղ հիմնադրվել է առաջին փայտե եկեղեցին, և այդ պատճառով էլ գյուղը սկսել է կոչվել Սերգիևսկոյե։ 1730-ական թվականներին արդեն Սեմյոն Երոֆեևիչի որդու՝ Իվանի օրոք փայտե եկեղեցին փոխարինվել է քարե շինությամբ։ 1753 թվականին գույքը ձեռք է բերել խոշոր հողատեր և արդյունաբերող Նիկիտա Ակինֆիևիչ Դեմիդովը։

## Դաստակերտը մեր օրերում
Մեր օրերում դաստակերտի ամբողջ համակառույցից պահպանվել է միայն մի քանի շենք` գլխավոր շենքը և երկու կողաշենքերը, ինչպես նաև վերականգնված տաճարը։ Այժմ այստեղ է գտնվում Ալմազովոյի հատուկ (շտկող) գիշերօթիկ դպրոցը, որը սկիզբ է առնում խորհրդային ժամանակներից։ Լճակների համակարգից և ջրանցքների ցանցից, ինչպես նաև պուրակային տնկարկներից քիչ բան է մնացել, տեղանքը ճահճացած է, և անվտանգ զբոսանքի հնարավորություն այնտեղ չկա։

## Աղբյուրներ
* Усадьба «Алмазово» на сайте администрации Щёлковского района
* Усадьба Алмазово — история, фотографии, схема

## Գրականություն
*  (մարզ)

Կատեգորիա:Մոսկվայի մարզի շենքեր և կառույցներ
Կատեգորիա:Ռուսաստանի մշակութային ժառանգության օբյեկտներ
Ai, se eu te pego!

*"*'Ai, se eu te pego!*'"* (, *Oh, If I Catch You!*), 2008 թվականի բրազիլական երգ՝ գրված Շերոն Ացիոլիի և  Անտոնիո Դիգսի կողմից, Ալայն դե Ֆոսեկայի, Ամանդա Տեյշեյրայի և  Կարին Ասսիս Վինագրեի համահեղինակությամբ: Առաջին անգամ կատարվել է  Os Meninos de Seu Zeh-ի կոմից։

Ձայնագրվել է բրազիլական Cangaia de Jegue խմբի կողմից, ինչից հետո երգի քավերներ են ձայնագրել բրազիլական մի շարք խմբեր, ինչպիսիք են՝ Garota Safada, Arreio de Ouro, Estakazero, Forró Sacode և Saia Rodada: 2011 թվականին երգը Միշել Թելոյի շնորհիվ դարձել է միջազգային հիթ։ Թելոն թողարկել է նաև երգի անգլերեն տարբերակը՝ «Oh, If I Catch You!»:

## Միշել Թելոի տարբերակ

Անտոնիո Դիքսը, որ եղել է երգի համահեղինակը, հասկացել է, որ այն կարող է դառնալ ազգային հիթ Բրազիլիայում, և առաջարկել է, որ այն թողարկի բրազիլացի երգիչ Միշել Թելոն։ Արդյունքում երգը դարձել է հիթ Բրազիլիայում, Լատինական Ամերիկայում և Եվրոպայում։

Թելոի տարերակն զբաղեցրել է առաջին հորիզոնականը բրազիլական հիթ-շքերթում։ Ավելի ուշ այն հասել է առաջին հորիզոնականին Եվրոպայի և Լատինական Ամերիկայի 23 երկրներում։ Միացյալ Նահանգներում երգը գլխավորել է ''Billboard'' Hot Latin Songs ու Latin Pop Songs հիթ-շքերթները և հասել ''Billboard'' Hot 100 հիթ-շքերթի 81-րդ հորիզոնականին, ինչի շնորհիվ Միշել Թելոն դարձել է բրազիլացի 3-րդ մենակատարը, որի երգն ընդգրկվել է  ''Billboard'' Hot 100 հիթ-շքերթում (Սերժիո Մենդեսից և Մորիս Ալբերտից հետո)։

Սինգլը դարձել է 6-րդ ամենաշատ վաճառվածը 2012 թվականին՝ ամբողջ աշխարհում վաճառվելով 7,2 մլն օրինակով և ընդգրկվելով բելոր ժամանակների ամենաշատ վաճառված սինգլների շարքում։ Սինգլը դարձել է ամենաշատ ներբեռնված թվային երգը Գերմանիայում 2006 թվականից ի վեր։ 2014 թվականի հուլիսի տվյալներով՝ այն եղել է 21-րդ դարի 90-րդ ամենաշատ վաճառված սինգլը Ֆրանսիայում (308000 վաճառված օրինակ)։ Պաշտոնական տեսահոլովակը YouTube-ում հավաքել է ավելի քան 810 մլն դիտում՝ 2018 թվականի մայիսի տվյալներով։

### Երգացանկ
; Digital download
# "Ai Se Eu Te Pego" – 2:46

; CD single
# "Ai Se Eu Te Pego" – 2:46
# "Ai Se Eu Te Pego" (Music Video) – 2:46

; "If I Catch You" (Remixes) - EP
# "If I Catch You" (Original Mix) – 2:47
# "If I Catch You" (Live Mix) – 2:47
# "If I Catch You" (Chill Version 1) – 2:51
# "If I Catch You" (Chill Version 2) – 2:43

; German Digital EP
# "Ai Se Eu Te Pego" – 2:46
# "Ai Se Eu Te Pego" (A Class Edit) – 3:04
# "Ai Se Eu Te Pego" (A Class Floor Mix) – 3:39
# "Ai Se Eu Te Pego" (Rudeejay Remix) – 5:57
# "Ai Se Eu Te Pego" (Sagi Abitbul Remix) – 3:36

; UK Digital EP
# "Ai Se Eu Te Pego" (feat. Becky G) – 3:18
# "Ai Se Eu Te Pego" (Ao Vivo) – 2:52
# "Ai Se Eu Te Pego" (If I Get Ya) [feat. Pitbull] – 4:07
# "Ai Se Eu Te Pego" (Cahill Remix) – 3:13

; Other versions
* "Ai Se Eu Te Pego" (If I Get Ya) (Worldwide Remix) [feat. Pitbull] – 4:06
* "Ai Se Eu Te Pego" (Spanish Version) – 2:45

### Հիթ-շքերթներ և Հավաստագրումներ

#### Շաբաթական հիթ-շքերթներ

#### Հավաստագրումներ

#### Տարեկան հիթ-շքերթներ

## Թողարկման պատմություն

## Ծանոթագրություններ
Lose My Breath

**Lose My Breath**, ամերիկյան Destiny's Child խմբի Destiny Fulfilled ալբոմի առաջին սինգլը։

## Երգացանկ

;UK CD single 1
# "Lose My Breath" (Album Version)&nbsp;– 4:02
# "Why You Actin'"&nbsp;– 4:29

;UK CD single 2
# "Lose My Breath" (Album Version)&nbsp;– 4:02
# "Lose My Breath" (Maurice's Nu Soul Mix)&nbsp;– 5:54
# "Lose My Breath" (Paul Johnson's Club Mix)&nbsp;– 6:07

;Maxi CD single
# "Lose My Breath" (Album Version)&nbsp;– 4:02
# "Lose My Breath" (Maurice's Nu Soul Mix)&nbsp;– 5:54
# "Lose My Breath" (Paul Johnson's Club Mix)&nbsp;– 6:07
# "Why You Actin'"&nbsp;– 4:29

;US CD single
# "Lose My Breath" (Album Version)&nbsp;– 4:02
# "Game Over"&nbsp;– 4:05

;German Pock It-CD (3inch)
# "Lose My Breath" (Album Version)&nbsp;– 4:02
# "Lose My Breath" (Paul Johnson's Club Mix)&nbsp;– 6:07

## Ձևաչափեր և ռեմիքսներ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

!scope="col" colspan="3"| Ringtone
|-

## Ծանոթագրություններ

Կատեգորիա:Irish Singles Chart գլխավորած սինգլներ
Կատեգորիա:Դանս-փոփ երգեր
Լեհաստանի երկրորդ բաժանում

1793 թվականի **Լեհաստանի երկրորդ բաժանումը** Լեհաստանի երեք բաժանումներից (կամ մասնակցի անեքսիաներ) մեկն է, որով վերջ դրվեց Ռեչ Պոսպոլիտային 1795 թվականի դրությամբ։ Երկրորդ մասնատումը հետևանք էր 1792 թվականի Ռուս-լեհական պատերազմի և Տարգովիցյան կոնֆեդերացիայի, որից հետո տարածքը բաժանվեց Ռուսական կայսրության և Պրուսիայի թագավորության միջև։ Մասնատումը ստիպված հաստատեց Լեհաստանի խորհրդարանը (Սեյմ) 1793 թվականին, որը ունեցավ քիչ կյանք և հետևեց  Լեհաստանի երրորդ բաժանումը։

## Նախապատմություն
1790 թվականին քաղաքական ճակատում Ռեչ Պոսպոլիտան ընկել էր այնպիսի անօգնական իրավիճակում, որ ստիպված էր դաշինք կնքել իր վաղեմի թշնամի Պրուսիայի հետ։ 1790 թվականին ստորագրված Լեհ-պրուսական պակտը, սին հույս պարգևեց, որ Ռեչ Պոսպոլիտան կարող է գտնել մի դաշինք, որը կարող է պաշտպանել իրենց, մինչ իրենք բարեփոխումներ կիրականացնեն։ Բուրժուազիայի կողմից նախաձեռնած 1971 թվականի մայիսի սահմանադրությամբ հիմնադրվեց կառավարության երեք հակընդեմ ճյուղեր, որից դուրս մնաց Ռեպնինի սեյմը։ Այս բարեփոխումները ուղեկցվեցին հարևան երկրների զայրույթով, որոնք կարծում էին, որ Ռեչ Պոսպոլիտան կարող է վերածնունդ ապրել։ Նորից Լեհաստանը խիզախություն ունեցավ առանց Ռուսաստանի համաձայնության փոփոխություններ կատարել և նորից բերեց Եկատերինա II-ի զայրույթը, ով կարծում էր, որ Լեհաստանը ընկել է արմատական Յակոբինիզմի ազդեցության տակ, որը շատ հայտնի էր Ֆրանսիայում։ Ռուսական զորքերը ներխուժեցին Ռեչ Պոսպոլիտան 1792 թվականին։

[thumb|300px|left|Տեսարան 1792 թվականի [Զելենցի ճակատամարտից, լեհերը նահանջում են։  Վոյսեխ Կոսսակի նկար:]]

1792 թվականի Ռուս-լեհական պատերազմի ընթացքում լեհական սահամանադրական ուժերը պաշտպանվում էին Ռուսական կայսրությունից, որոնց հրավիրել էին ռուսամետ լեհ մագնատները, որոնք հայտնի էին որպես Տարգովիցա համադաշնություն։ Պահպանողական ազնվականությունը հավատում էր, որ ռուսները կօգնեն վերադարձնել իրենց Ոսկե ազատությունը։ Լքված լինելով իրենց պրուսացի դաշնակիցների կողմից և ունենալով փոքրաթիվ ուժեր` սահմանադրամետ լեհական ուժերը արքայազն Ժոզեֆ Պոնյատովսկու հրամանատարությամբ որոշակի հաջողությամբ պաշտպանվում էին, սակայն նրանց գործողությունները կանգնեցրեց գերագույն հրամանատար Ստանիսլավ Օգոստոս Պոնիատովսկի թագավորը։ Թագավորը որոշեց միանալ Տարգովիցա համադաշնությանը, ինչպես պահանջում էին ռուսները։

## Ծանոթագրություններ

Կատեգորիա:1793 պայմանագրեր
*02
Կատեգորիա:Պրուսիայի թագավորության պայմանագրեր
Կատեգորիա:Ռուսական կայսրության պայմանագրեր
Ֆուտբոլի Անգլիայի գավաթի եզրափակիչ 2015

**Անգլիայի գավաթի եզրափակիչ 2015**, աշխարհի ամենահին ֆուտբոլային առաջնության՝ Ֆուտբոլի Անգլիայի գավաթի 134-րդ եզրափակիչը, որը կայացավ 2015 թվականի մայիսի 30֊ին՝ Լոնդոնի Ուեմբլի մարզադաշտում։ Միմյանց դեմ մրցեցին «Արսենալը» և Աստոն Վիլլան։

## Ճանապարհը դեպի եզրափակիչ

## Խաղ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ֆուտբոլի Անգլիայի գավաթ